ఐక్యరాజ్య సమితి : కశ్మీరులో పరిస్థితులపై భారతదేశం, పాకిస్థాన్లతో సంప్రదింపులు జరపాలని ఐరాస సెక్రటరీ జనరల్ ఆంటోనియో గుటెరస్ భావిస్తున్నారు. క్షేత్ర స్థాయిలో పరిస్థితులను చక్కదిద్దేందుకుగల అవకాశాలను పరిశీలిస్తున్నారు. ఐరాస సెక్రటరీ జనరల్కు ఉప అధికార ప్రతినిధి ఫర్హాన్ హక్ విలేకర్లతో మాట్లాడుతూ ప్రక్రియను ముందుకు తీసుకెళ్ళేందుకు అవకాశాల గురించి అధికారులతో గుటెరస్ చర్చలు జరుపుతారని చెప్పారు.గుటెరస్ కశ్మీరు వివాదాన్ని అర్థం చేసుకోగలరా? పాకిస్థాన్తో చర్చలు జరపాలని ప్రధాన మంత్రి నరేంద్ర మోదీని కోరుతారా? అని విలేకర్లు అడిగినపుడు ఫర్హాన్ మాట్లాడుతూ ఇరు దేశాల ఉన్నతస్థాయి నేతలతో చర్చలు జరిపేందుకు ప్రయత్నిస్తున్నట్లు తెలిపారు. సంప్రదింపులకు గడువు ఉందా? అన్న ప్రశ్నకు ఫర్హాన్ స్పందిస్తూ సుదీర్ఘ కాలం నుంచి అనేక సంక్లిష్ట సమస్యలు ఉన్నాయని తెలిపారు. క్షేత్ర స్థాయిలో పరిస్థితులను చక్కదిద్దేందుకు చేయగలిగినదేమిటో కచ్చితంగా పరిశీలిస్తారన్నారు.
aikyarajya samiti : kashmeerulo paristhitulapai bharatadesam, paakisthaanlatho sampradimpulu jarapalani airasa secretery janaral antonio guterus bhaavistunnaaru. kshetra sthaayilo paristhitulanu chakkadiddendukugala avakaasaalanu pariseelistunnaaru. airasa secretery janaralku upa adhikara pratinidhi farhan hak vilekarlatho maatlaadutuu prakriyanu munduku teesukellenduku avakaasaala gurinchi adhikaarulatho guterus charchalu jaruputaarani cheppaaru.guterus kashmeeru vivaadaanni artham chesukogalara? paakisthaantho charchalu jarapalani pradhaana mantri narendra modeeni korutara? ani vilekarlu adiginapudu farhan maatlaadutuu iru deshaala unnatasthaayi nethalatho charchalu jaripenduku prayatnistunnatlu telipaaru. sampradimpulaku gaduvu undaa? anna prasnaku farhan spandistuu sudeergha kaalam nunchi aneka sanklishta samasyalu unnaayani telipaaru. kshetra sthaayilo paristhitulanu chakkadiddenduku cheyagaliginademito kachitamgaa pariseelistaarannaaru.